༄༅། །རབ་གནས་ཀྱི་ཆོ་ག་མདོར་བསྡུས་པ་བཀྲ་ཤིས་ཆར་འབེབས་
ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། དེ་ལ་འདིར་རབ་གནས་བསྡུས་པ་ཇི་ལྟར་བྱ་བའི་ཚུལ་ལ། སྦྱོར་བ། དངོས་
གཞི། མཇུག་གི་རིམ་པ་གསུམ་མོ། །དང་བོ་ནི། རང་གི་མདུན་དུ་ཅོག་ཙེ་ལ་སོགས་པའི་སྟེང་དུ་ཇི་ལྟར་འོས་པའི་མཆོད་
རྫས་བཤམས། བགེགས་གཏོར་དང་། ཡུངས་དཀར། གུ་གུལ། འཐོར་ནས་སོགས་འདུ་བྱས་ལ། རབ་ཏུ་གནས་པའི་
རྟེན་རྣམས་གདན་ལ་བཞུགས་སུ་གསོལ། དེ་ནས་ལྷའི་རྣལ་འབྱོར་བསྒོམ་པ་ནི།
ང་པོ
རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་
ཀྱིས་གྲི་ཁུག་དང་ཐོད་པ་འཛིན་པ་ཡུམ་དང་བཅས་པའི་སྐུར་བཞེངས་པར་གྱུར་པར་བསམ་ལ།
ཧྲཱིཿཧྲཱིཿབརྒྱ་རྩ་སོགས་བཟླ། ཡུངས་དཀར་སྔགས། དེ་ནས་བགེགས་བསྐྲད་པ་ནི། རང་གི་ཐུགས་ཀའི་ཧཱུཾ་ལས་
འོད་ཟེར་འཕྲོས་པས་ཁྲོ་བོའི་ཚོགས་རྣམས་སྤྱན་དྲངས་བཛྲ་ས་མ་ཡ་ཛཿ ཧཱུཾ་ཡེ་ཤེས་བསྐལ་
བའི་ཞེས་པ་ནས། སྐུ་གསུང་ཐུགས་ཀྱི་རྟེན་རྣམས་རབ་ཏུ་གནས་པ་ལ་བར་དུ་གཅོད་པའི་
བགེགས་ཀྱི་ཚོགས་རྣམས་འདིར་མ་གནས་པར་རང་རང་སོ་སོའི་གནས་སུ་སོང་ཞིག །གལ་
ཏེ་མི་འགྲོ་ན་ཁྲོ་བོའི་ཡེ་ཤེས་ཀྱི་མེ་རབ་ཏུ་འབར་བས་བསྲེགས་ཤིང་འཇོམས་པར་གདོན་མི་
ཟའོ། །ཨོཾ་སུམ་པ་བྷ་ནི་སུམ་བྷ་ནི་ཧཱུཾ་××། ཞེས་སོགས་བརྗོད། རོལ་མོ་དཀྲོལ། ཡུངས་དཀར་འགྱེད། གུ་
གུལ་གྱིས་བདུག་པར་བྱའོ། །དེ་ནས་དངོས་གཞི་ནི། རྟེན་བསྐྱེད་པ་ལ། ཨོཾ་ཧྲཱིཿཥྚིཿཝི་ཀྲྀ་ཏཱ་ན་ན་ཧཱུཾ་ཕཊ།
ཤཱུ་ནྱེ་ཏ་ཛྙཱ་ན་སྭ་བྷ་ཝ་ཨཏྨ་ཀོ྅་ཧཾ། རབ་ཏུ་གནས་བྱའི་རྟེན་རྣམས་རང་བཞིན་གྱིས་གྲུབ་པའི་
སྟོང་བའི་སྟོང་བ་ཉིད་དུ་གྱུར། སྟོང་བའི་ངང་ལས་སྣ་ཚོགས་པདྨ་དང་ཉི་མའི་སྟེང་དུ་ཧཱུཾ་ལས་
ཨོཾ་
རྡོ་རྗེ་ཧཱུྃ་གིས་མཚན་པ་ཡོངས་སུ་གྱུར་བ་ལས་རྡོ་རྗེ་འཆང་སྐུ་མདོག་སྔོན་པོ་སྔོ་དཀར་དམར་
273

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
བའི་ཞལ་གསུམ་ཕྱག་དྲུག་གི་གཡས་རྡོ་རྗེ་འཁོར་ལོ་པདྨ། གཡོན་དྲིལ་བུ་རིན་ཆེན་རལ་གྲི་
འཛིན་པ། རང་དང་འདྲ་བའི་ཡུམ་རྡོ་རྗེ་དབྱིངས་ཀྱི་དབང་ཕྱུག་མས་འཁྱུད་པ། གཉིས་ཀའང་
་
ར་ཌ།
སྐུ་སྨད་ལྷ་རྫས་
ཀྱི་དར་ཀྱི་ཤམ་ཐབས་འཕྱར་བ། འོད་ཀྱིས་དཀྱིལ་འཁོར་གྱིས་བསྐོར་བའི་དབུས་ན་ཡབ་
སེམས་དཔའི་སྐྱིལ་མོ་ཀྲུང་གིས་བཞུགས་པ། དེའི་སྤྱི་བོར་ཨོཾ། མགྲིན་པར་ཨཱཿ ཐུགས་པར་
ཧཱུྃ་གིས་མཚན་པ། ཐུགས་ཀའི་ཧཱུཾ་ལས་འོད་འཕྲོས་བསྒོམས་པ་དང་འདྲ་བའི་ཡེ་ཤེས་པ་ལ་
སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་སྤྱན་དྲངས་བཛྲ་ས་མ་ཛཿ མ་
ལུས་སེམས་ཅན་ཀུན་གྱི་མགོན་གྱུར་ཅིང་། །ཞེས་པ་ནས། མཆོད་པའི་གནས་འདིར་གཤེགས་སུ་
གསོལ། །ཨོཾ་སརྦ་ཏ་ཐཱ་ག་ཏ་ཨཎྷཾ་པྲ་ཏཱི་ཙྪ་ཧཱུྃ། ཞེས་པ་ནས། ཤཔྟ་པྲ་ཏཱི་ཙྪ་ཧཱུཾ་སྭཱ་ཧཱ། བཅོམ་ལྡན་
ཐུགས་རྗེས་བྱོན་པ་ལགས། །བདག་ཅག་བསོད་ནམས་བསྐལ་བར་ལྡན། །ཇི་སྲིད་མཆོད་
པ་བདག་བགྱིད་ན། །དེ་སྲིད་བཅོམ་ལྡན་བཞུགས་སུ་གསོལ། །ཛཿཧཱུཾ་བཾ་ཧོ། དམ་ཚིག་པ་
དང་གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་འཕྲོས། དེ་བཞིན་གཤེགས་
པ་ཡབ་ཡུམ་སྲས་དང་བཅས་པའི་དབང་གི་ལྷ་རྣམས་སྤྱན་དྲངས། ཁྱེད་རྣམས་ཀྱིས་འདི་ལ་
མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས། དེ་དག་གིས་བུམ་པ་དཀར་
པོ་བདུད་རྩིས་གང་བ་ཐོགས་ནས། ཇི་ལྟར་བལྟམས་པ་ཙམ་གྱིས་ནི། །ཞེས་པ་ནས། སྐུ་ཁྲུས་
གསོལ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཨཱཿཧཾ། ཞེས་གསུངས་ཤིང་བུམ་པའི་
ཆུས་དབང་བསྐུར། ལུས་གང་། དྲི་མ་དགཆུའི་ལྷག་མ་སྤྱི་གཙུག་ཏུ་འཁྱིལ་བ་ལས་མི་བསྐྱོད་
པས་དབུ་བརྒྱན་ཅིང་དབང་གི་ལྷ་རྣམས་ཀྱང་དེ་ཉིད་ལ་ཐིམ་པར་གྱུར་པར་བསམ་ལ། ཡེ་ཤེས་པ་
གཞུག་ཅིང་རིགས་གིས་རྒྱས་བཏབ། མཆོད་རྫས་རྣམས། ཧྲཱིཿཧྲཱིཿས་བསངས། སྭཱ་བྷཱ་ཝས་སྦྱངས། སྟོང་བའི་
ངང་ལས་ཨཱ་ལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུཾ་ཧཱུཾ་ཞུ་བ་ལས་བྱུང་
བའི་མཆོད་ཡོན། ཞབས་བསིལ། བསང་གཏོར། མེ་ཏོགབདུག་སྤོས། མར་མེ། དྲི་ཆབ། ཞལ་
ཟས། རོལ་མོ་རྣམས་རང་བཞིན་བདེ་སྟོང་རྣམ་པ་མཆོད་རྫས་བྱེད་ལས་དབང་བོ་དྲུག་གི་སྤྱོད་
274

རབ་གནས་ཀྱི་ཆོ་ག
ཡུལ་དུ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར། ཨོཾ་ཨཿགྷཾ་ཨཱཿཧཱུྃ། ཨོཾ་པདྨེ་
ཨཱཿཧཱུཾ། ཨལྕམ་ནཾ་ཨཱཿཧཱུཾ། པྲོཀྵ་ནཾ་ཨཱཿཧཱུཾ། ཨོཾ་བཛྲ་པུཥྤ་ཨཱཿཧཱུཾ། ཞེས་པ་ནས། ཨོཾ་བཛྲ་ཤཔྟ་ཨཱཿཧཱུྃ།
གི་བར་བརྗོད་ནས་མཆོད་པ་བྱིན་གྱིས་བརླབས་ནས་འབུལ་བ་ནི། དག་ཅིང་དྲི་མེད་ཡིད་འོང་བའི། །ཡོན་
གྱི་ཡོན་ཆབ་མཆོག་འདི་དག །བདག་གི་དད་པས་འབུལ་ལགས་ཀྱི། །བཞེས་ནས་བདག་ལ་
བཀའ་དྲིན་སྩོལ། །ཨོཾ་ཨ་ཧྲི་པྲ་བ་ར་སད་ཀ་རཾ་ཨཎྷཾ་པྲ་ཏཱི་ཙྪ་ཧཱུཾ་སྭཱ་ཧཱ། དེ་བཞིན་དུ་ཨགྷཾ་གྱི་གནས་
སུ། པགྱྀ་དང་། ཨཉྫུ་མ་ནཾ་དང་། པྲོཀྵ་ནཾ་བཅུག་ནས་མཆོད། ལྷ་ཡི་མེ་ཏོག་དམ་པ་འདི། །ལྷ་རྣམས་
མཆོད་པ་བགྱིད་པར་འཚལ། །ཐུགས་ནི་བརྩེ་བས་ཉེར་དགོངས་ནས། །མགོན་པོ་མཆོད་པ་
འདི་བཞེས་ཤིག །ཨོཾ་སརྦ་ཏ་ཐཱ་ག་ཏ་པུཥྤ་པྲ་ཏཱི་ཙྪ་ཧཱུྃ་སྭཱ་ཧཱ། དེ་རིགས་འདྲེས་ཀྱིས་ཁ་བསྒྱུར་ཏེ་པུཥྤ་གནས་
སུ། དྷུ་པེ། ཨ་ལོ་གེ། གནྡྷུ། ནེ་ཝི་ཏྱེ། ཤཔྟ་བཅུག་ནས་འབུལ། མི་སྐྱོད་རྡོ་རྗེ་ཡེ་ཤེས་ཆེ། །རྡོ་རྗེ་
དབྱིངས་ནི་མཁས་པ་ཆེ། །རྡོ་རྗེ་གསུམ་མཆོག་དཀྱིལ་འཁོར་གསུམ། །གསང་བའི་དབྱངས་ལ་
ཕྱག་འཚལ་ལོ། །ཞེས་སོགས་རིགས་ལྔའི་ཡོན་ཏན་གྱི་སྒོ་ནས་བསྟོད། དེ་ནས་མིག་སྨན་བྱུག་པའི་ཚུལ་བྱས་ལ།
ཇི་ལྟར་མིག་མཁན་རྒྱལ་པོ་ཡིས། །རིན་ཆེན་རབ་རིབ་བསལ་བ་ལྟར། །རྒྱལ་བ་རྣམས་ཀྱིས་
ཁྱོད་ཀྱི་ནི། །མི་ཤེས་པ་ཡི་རབ་རིབ་བསལ། །ཨོཾ་ཙཀྵུ་ཙཀྵུ་ས་མནྟ་ཙཀྵུ་བི་ཤྭཱ་དྷཱ་ན་ཡེ་སྭཱ་ཧཱ།
ཞེས་པས་སྤྱན་དབྱེའོ། །དེ་ནས། ཀུན་མཁྱེན་ཡེ་ཤེས་སྤྱན་ལྡན་སྐྱོན་བྲལ་ཡང། །གུས་པས་འཕགས་
པའི་སྤྱན་ནི་དབྱེ་བགྱིས་པས། །ནམ་མཁའི་མཐར་ཐུག་གྱུར་པའི་སེམས་ཅན་རྣམས། །སངས་
རྒྱས་ཡེ་ཤེས་སྤྱན་ནི་ཐོབ་པར་ཤོག །ཞི་བ་ལ་སོགས་པའི་འཕྲིན་ལས་སྒྲུབ་པའི་དོན་དུ་ཡོན་
བདག་སོགས་ལ་གཟིགས་པ་ལྷུར་མཛད་པར་གྱུར། དེ་ནས་སྐུ་གཟུགས་བསྒྱུར་བ་ནི། ལག་པ་གཡས་པ་
རྡོ་རྗེ་དང་བཅས་པས་རྟེན་རྣམས་ཀྱི་སྙིང་ཁ། མགྲིན་པ། སྤྱི་བོ་རྣམས་སུ་རེག་ཏེ། ཨོཾ་ཧཱུྃ་ཏྲཾ་ཧྲཱིཿ་ཨཱཿཨོཾ་ཨཱཿབཛྲ་
དྷྲྀ་ཀ་ཧཱུཾ་ཧཱུཾ། ཞེས་དམ་བསྒྲགས་ཤིང་། རབ་ཏུ་གནས་བྱའི་ལྷ་འོད་དུ་ཞུ་ནས་སྐུ་གཟུགས་ཡིག་འབྲུ་
ལ་སོགས་པའི་རྣམ་པར་གྱུར། ཅེས་པས་གཟུགས་བསྒྱུར་ཏེ། བརྟན་བཞུགས་བྱ་བ་ནི། ས་མ་ཡ་ཧཱུྃ་ཨཱ་ཧཾ།
ཞེས་ལན་གསུམ་བརྗོད། ཇི་ལྟར་སངས་རྒྱས་ཐམས་ཅད་ནི། །དགའ་ལྡན་དུ་ནི་གནས་ནས་སུ། །
ལྷ་མོ་སྒྱུ་འཕྲུལ་ལྕུམས་ཞུགས་ལྟར། །དེ་བཞིན་གཟུགས་དང་ལྷན་ཅིག་ཏུ། །འདི་རུ་མགོན་
-275.

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
ཇི་སྲིད་ནམ་
པོ་རྟག་བཞུགས་ནས། །བྱང་ཆུབ་སེམས་ནི་བསྐྱེད་པ་དང་། །ཡོན་གྱི་བདག་པོའི་དོན་སླད་
དུ། །ཡོན་བདག་འབྱོར་བ་ཉིད་ཀྱིས་ནི། །ཅི་འབྱོར་བ་ཡི་མཆོད་པ་དང་། །མེ་ཏོག་ལ་སོགས་
འདི་བཞེས་ཤིག །བདག་དང་སློབ་མར་བཅས་པ་ལ། །རྗེས་སུ་བརྩེ་བས་ཉེར་དགོངས་ནས། །
ཀུན་གྱིས་འདི་ལ་བྱིན་བརླབས་ཤིང་། །འདི་ཉིད་དུ་ནི་བཞུགས་པར་རིགས། །སྐབས་འདིར་ཡེ་
དྷརྨཱའི་སྔགས་ཅི་ནུས་བཟླུས་ཏེ་མེ་ཏོག་བྱིན་གྱིས་བརླབས་པར་བྱའོ། །ཕྱོགས་བཅུ་ན་བཞུགས་པའི་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།
མཁའ་དང་མཉམ་པའི་སེམས་ཅན་གྱི་ཁམས་རྣམས་མི་གནས་པའི་མྱ་ངན་ལས་འདས་པའི་ས་
ལ་མ་བཞག་གི་བར་དེ་སྲིད་དུ་མྱ་ངན་ལས་མི་འདའ་བར་བཞུགས་སུ་གསོལ། བྱེ་བྲག་ཏུ་སྐུ་
གསུང་ཐུགས་གྱི་རྟེན་འདི་ལ་ས་དང་ཆུ་དང་མེ་དང་རླུང་གི་གནོད་པས་མ་ཞིག་གི་བར་དེ་སྲིད་
དུ། སེམས་ཅན་གྱི་དོན་དཔག་ཏུ་མེད་པ་མཛད་ཅིང་མྱ་ངན་ལས་མི་འདའ་བར་བརྟན་པར་
བཞུགས་སུ་གསོལ། ཕྱོགས་བཅུ་ན་བཞུགས་པའི་སངས་རྒྱས་དང་ཞེས་པ་ནས། བརྟན་པར་བཞུགས་སུ་གསོལ་
ཞེས་པའི་བར་ལན་གསུམ་བརྗོད། བདེ་གཤེགས་ཀུན་བཟང་མཐོང་བའི་བཀྲ་ཤིས་ལྟར། །རྒྱལ་
བ་འཁོར་བཅས་འདིར་ནི་བཀྲ་ཤིས་ཤོག །ངན་སྡིག་ལོག་པའི་ཚོགས་ནི་བཅོམ་གྱུར་ཅིང༌། །
རྒྱལ་སྲས་རིགས་འཛིན་ཚོགས་རྣམས་འཕེལ་དར་ཏེ། །ཞལ་མཐོང་ཙམ་གྱིས་བདེ་བའི་མཆོག་
བརྙེས་ནས། །ཉི་ལྟར་ཞལ་དྲོ་ཟླ་ལྟར་འོད་གསལ་ཞིང༌། །བདག་དང་འགྲོ་ལ་ཞལ་དྲོ་བྱིན་ཆེན
ནི། །བསྐལ་བའི་མཐར་ཐུག་བར་དུ་བཞུགས་སུ་གསོལ། །ཇི་སྲིད་མེ་དང་ཆུ་དང་ནི། །རླུང་གི་
བསྐལ་བས་འཇིག་བར་དུ། །སེམས་ཅན་ཀུན་གྱི་དོན་གྱི་ཕྱིར། །བཅོམ་ལྡན་ཁྱོད་ནི་བཞུགས་
སུ་གསོལ། །ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་བརྗོད་ཅིང་ཚིག་སོ་སོའི་མཚམས་སུ་མེ་ཏོག་གཏོར། ཡི་གེ་
བརྒྱ་བ་ལན་བདུན་བཟླས། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། །འཇིག་རྟེན་གསུམ་
ན་མགོན་པོ་དྲི་མ་གསུམ་སྤངས་པ། །སངས་རྒྱས་པདྨོའི་འདབ་མ་རྒྱས་འདྲའི་སྤྱན་མངའ་བ། །
འདི་ནི་འཇིག་རྟེན་དགེ་བའི་བཀྲ་ཤིས་དང་བོ་འོ། །དེ་ཡིས་ཉེ་བར་བསྟན་པའི་མཆོག་རབ་མི་
གཡོ་བ། །འཇིག་རྟེན་གསུམ་ན་གྲགས་ཤིང་ལྷ་དང་མིས་མཆོད་པ། །ཆོས་ཀྱི་དམ་པ་སྐྱེ་དགུ
276

རབ་གནས་ཀྱི་ཆོ་ག་
ཀུན་ལ་ཞི་བྱེད་པ། །འདི་ནི་འཇིག་རྟེན་དགེ་བའི་བཀྲ་ཤིས་གཉིས་པའོ། །དགེ་འདུན་དམ་པ་
ཆོས་ལྡན་ཐོས་པས་བཀྲ་ཤིས་ཕྱུག །ལྷ་དང་མི་དང་ལྷ་མ་ཡིན་གྱི་མཆོད་པའི་གནས། །ཚོགས་
ཀྱི་མཆོག་རབ་ངོ་ཚ་ཤེས་དང་དཔལ་གྱི་གཞི། །འདི་ནི་འཇིག་རྟེན་དགེ་བའི་བཀྲ་ཤིས་གསུམ་
པ་འོ། །ཡེ་དྷརྨཱཧི་ཏུ་པྲ་བྷ་ཝ་ཧེ་ཏུནྟེ་ཥཎ་ཏ་ཐཱ་ག་ཏ་ཧྱ་བ་དཏ་ཏེ་ཥཱཉྩ་ཡོ་ནི་རོ་དྷ་ཨེ་པཾ་པཱ་དཱི་
མ་ཧཱ་ཤྲ་མ་ཎཿ ཞེས་པས་མེ་ཏོག་གི་ཆར་དབབ་པར་བྱའོ། །རབ་གནས་ཀྱི་ཆོ་ག་མདོར་བསྡུས་པ་བཀྲ་ཤིས་ཆར་
འབེབས་ཞེས་བྱ་བ་འདི་ཡང་། རྗེ་འདུལ་བ་འཛིན་པ་གྲགས་པ་རྒྱལ་མཚན་གྱིས་མཛད་པའི་རབ་གནས་རྒྱས་འབྲིང་
བསྡུས་གསུམ་གྱི་བསྡུས་པའི་ལུགས་ལྟར་རབ་ཏུ་གནས་བྱའི་རྟེན་རྡོ་རྗེ་འཆང་དུ་བསྐྱེད་པ་ནི། རིགས་ཐམས་ཅད་ཀྱི་
ཁྱབ་བདག་ཡིན་པའི་རྒྱུ་མཚན་གྱིས་སྐུ་གསུང་ཐུགས་གྱི་རྟེན་སྤྱི་ལ་སྦྱར་བའི་དབང་དུ་བྱས་ནས་རིག་པ་འཛིན་པ་འཇམ་
དཔལ་རྡོ་རྗེ་ལྡན་མ་མཆོག་སྤྲུལ་རིན་པོ་ཆེའི་བཀས་བསྐུལ་བ་བཞིན། གསེར་འཕྱང་གི་ལོའི་ཧོར་ཟླ་དྲུག་པའི་ཡར་ངོའི་
ཚེས་བཅུའི་ཉིན། ཞལ་དྲོའི་བདེ་ལུང་གི་སྒར་ཐོག་ནས་སུག་བྲིས་སུ་བགྱིས་པས་བསྟན་པ་དང་སེམས་ཅན་ལ་ཕན་བདེ་
འབྱུང་བར་གྱུར་ཅིག ། ། །སརྦ་མདྒ་ལཾ། །
277

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།